หมอชลน่าน ยัน แก้รธน. ไม่ปิด สวิตช์ส.ว.แค่ไม่ให้เข้ามายุ่งเลือกนายกฯ
หมอชลน่าน เล่นเกมเร็ว ย้ำ แก้รัฐธรรมนูญ ไม่ปิดสวิตช์วุฒิสมาชิกเผย เพื่อไทย เสนอแก้ ม.256 เพื่อเปิดทางตั้ง สสร.เขียนรัฐธรรมนูญใหม่วันที่ 11 ส.ค. นายแพทย์ชลน่าน ศรีแก้ว ส.ส.น่าน รองหัวหน้าพรรคเพื่อไทย และอดีตรัฐมนตรีช่วยว่าการกระทรวงสาธารณสุข ว่า พรรคเพื่อไทยร่วมกับพรรคร่วมฝ่ายค้านนำเสนอการแก้ไขรัฐธรรมนูญ เข้าสู่ที่ประชุมสภาผู้แทนราษฎร คือ การแก้ไข มาตรา 256 คือ วิธีการแก้ไขรัฐธรรมนูญ พร้อมการเสนอสภาร่างรัฐธรรมนูญใหม่ หรือ สสร. ไว้ในคราวเดียวกัน เพราะวิธีการดังกล่าวไม่กระทบกับส่วนฝ่ายไหนทั้งสิ้นทั้งนี้ การดำเนินการดังกล่าว สามารถที่จะดำเนินการต่อเนื่องได้ ไม่ว่าจะเป็นการตั้ง สสร.หรือการแก้ไขในมาตราอื่นๆ หากแก้ไขมาตรา 256 ใช้เวลาเพียง 3 เดือน ก็แล้วเสร็จได้ หลังจากนั้น จะเข้าสู่กระบวนการแก้ไขรายมาตรา หรือจะร่างใหม่ ก็สามารถกระทำได้นายแพทย์ชลน่าน กล่าวด้วยว่า ยืนยันว่า การแก้ไขครั้งนี้ ไม่ได้กระทบกับการทำหน้าที่ของสมาชิกวุฒิสภา หรือ ส.ว.แต่อย่างใด คือ ส.ว.ยังอยู่ในตำแหน่งจนครบวาระ เพียงแต่แก้ไขในการทำหน้าที่ของ ส.ว.คือ ไม่ให้เข้ามามีส่วนในการเลือกนายกรัฐมนตรีเท่านั้น ควรให้เป็นหน้าที่ของ ส.ส.ที่มาจากการเลือกตั้งของประชาชน ฝ่ายการเมืองไม่ความตั้งใจที่จะไปปิดสวิตช์ ส.ว.แต่อย่างใดหลังจากนั้นหากมีการแก้ไขรัฐธรรมนูญแล้วเสร็จ คือ แก้ในมาตราที่เกี่ยวกับการได้มาของ ส.ส.และอำนาจหน้าที่ของ ส.ว.แล้ว พลเอกประยุทธ์ จันทร์โอชา นายกรัฐมนตรี สามารถที่จะยุบสภาได้เลย ส่วน สสร.ก็ทำหน้าที่ต่อไป คาดว่า การแก้ไขรัฐธรรมนูญทั้งหมดน่าจะใช้เวลา 8 เดือน น่าจะได้รัฐธรรมนูญใหม่อย่างแน่นอน นายแพทย์ชลน่าน กล่าว
หมอชลน่าน เล่นเกมเร็ว ย้ำ แก้รัฐธรรมนูญ ไม่ปิดสวิตช์วุฒิสมาชิก เผย เพื่อไทย เสนอแก้ ม.256 เพื่อเปิดทางตั้ง สสร.เขียนรัฐธรรมนูญใหม่
เพื่อไทย,ชลน่าน ศรีแก้ว,ปิดสวิทช์ส.ว.,ไม่ให้ยุ่งเลือกนายกฯ,แก้รธน.,แก้รัฐธรรมนูญ,สสร.,ข่าวทั่วไป